Die George Oumotorskou vier 21 jaar | Great Brak River/Groot Brakrivier Garden Route
Die George Oumotorskou, gedrewe deur Oakhurst Versekeringsmaatskappy Beperk, vier sy 21ste bestaansjaar op 11 en 12 Fbruarie 2017.
“Tydens hierdie jaarlikse geleentheid van die Suid-Kaap Oumotorklub gaan die George Oumotorskou se 21ste bestaansjaar gevier word met ‘n uitstalling van sowat 1 000 voertuie,” sê Phillip Rosser, voorsitter van die reëlingskomitee van die 2017 skou. Na verwagting sal 2016 se rekordgetal besoekers van 12 000 oorskry word.
Die besoekers, wat vanoor die hele land na die Suid-Kaap stroom om die een van die grootste oumotorskoue in die land by te woon, sal nie teleurgesteld wees nie. Vanjaar se spesiale uitstalling fokus op voertuie met ‘n Duitse handelsmerk en altesaam 35 unieke voertuie vorm deel van die uitstalling.
“Benz, die voorlopers in ontwikkeling van voertuie, het vinnig nog modelle ontwikkel en gebou en ander vervaardigers het gevolg,” vertel Harris, wat ook die Mercedes-Benz-fabriek in Duitsland besoek het. Tans word slegs die C-klas Mercedes-Benz hier gebou.
Twee van Harris se eie voertuie wat deel vorm van die uitstalling, naamlik sy rooi 1960 Mercedes-Benz 190 SL sportmotor en sy maroen 1959 Mercedes-Benz 220 S Sedan.
Oakhurst Versekeringsmaatskappy Beperk is vir die tweede jaar aan boord. “Die George Oumotorskou, gedrewe deur Oakhurst Versekeringsmaatskappy Beperk, is sekerlik een van die grootste jaarlikse geleenthede in die ganse Wes-Kaap,” sê Peter Grindlay, besturende direkteur van dié versekeringsmaatskappy. “Omdat ons ingestel is op die gesin en veral voertuie, is dit vir ons ‘n vreugde om weer deel te neem.” Dié maatskappy stel vanjaar ‘n nuwe versekeringsproduk vir Klassieke Voertuie tydens die George Oumotorskou gedrewe deur Oakhurst Versekering bekend.
Melvin Naik, George se uitvoerende burgemeester, het tydens die bekendstelling van die 2017 George Oumotorskou gedrewe deur Oakhurst Versekering in November verlede jaar die George Munisipaliteit se voortgesette betrokkenheid by die skou bevestig. “Ons wil graag verhoudings met die George Oumotorskou smee met die doel om ook ander geleenthede te ontgin.”
Naas die uitstallings sal die SAB biertent, bestuur deur George Rotariërs, en verskeie stalletjies wat eet- en drinkgoed verkoop die innerlike verkwik. Jong kinders sal teen ‘n geringe fooi onder toesig by ‘n veilige speelplek besig gehou word.